El conservatori Joaquín Rodrigo presenta el seu concert de Nadal
18 de desembre 2019

El conservatori professional de música Joaquín Rodrigo de Sagunt oferirà el pròxim 20 de desembre, a les 19 hores, el concert de Nadal. L'acte comptarà amb l'actuació de tres agrupacions que s'encarregaran d'amenitzar la jornada amb un variat repertori, en el qual alumnes i professors mostraran el treball realitzat durant l'últim trimestre del curs. Este concert, que se celebrarà en l’Auditori Joaquín Rodrigo, serà gratuït i estarà obert a tothom.

  

L'orquestra i el cor del conservatori interpretaran _Serenade for string orquestra_, de Norman Leyden; _Danses romaneses_, de Béla Bartók i _Ave Verum_, de W. A. Mozart, davall la direcció de Francisco Hernández i María José Canet. A continuació, la Big Band interpretarà _How high the moon_ (arr Michael Sweeney), de Morgan Lewis; _Blue bossa_ (arr. Mark Taylor), de Kenny Dorham; A string of Pearl (arr. Jack Ham), de Jerry Gray; i _A big band chritmas II_, de arr, Carl Strommen. Tot això, amb la direcció de Francisco Garfella i Ignacio Ruiz.

  

Finalment, la banda amb la direcció de Rafael Doménech i Mónica Navarro oferirà _Rise of the Firebird_, de Steve Reineke; _Pacific Dreams_, de Jacob de haan i _Destellos del alba_, de Ferrer Ferran.

  

Sobre el concert dels alumnes i de les alumnes de l'orquestra i bandes del Conservatori de Sagunt, el delegat d'Educació, José Manuel Tarazona ha destacat: «**Els alumnes oferiran a tota la ciutadania uns concerts on quedarà patent la implicació, l’esforç, la sensibilitat i capacitat creativa, el treball en equip i per descomptat, el nivell en el seu aprenentatge musical i creixement com a persones que estan aconseguint en els seus estudis**».

  

Així mateix, el delegat ha agrair als alumnes, a l'equip directiu, al claustre i a tota la comunitat educativa, en general, el treball fet durant este trimestre. També, el delegat d'Educació ha aprofitat per a felicitar les festes a tota la ciutadania.

  

Durant esta setmana estan tenint lloc les audicions individuals en el Centre Cultural Mario Monreal i esta vesprada un grup de cambra del conservatori actuarà a l'hospital de Sagunt.

  

![](/media/bv0fvtky/52_c_concierto-navidad-en-el-joaquin-rodrigo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-conservatori-joaquin-rodrigo-presenta-el-seu-concert-de-nadal/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-joaquin-rodrigo-presenta-el-seu-concert-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-joaquin-rodrigo-presenta-el-seu-concert-de-nadal/ "Linked In")
*   [](mailto:?body=https://aytosagunto.es/va/actualitat/el-conservatori-joaquin-rodrigo-presenta-el-seu-concert-de-nadal/)